Гай Ричӣ

**Гай Стюарт Ричӣ**, инчунин **Ритчӣ** (; род. (10 сентябри 1968, Ҳатфилд, Ҳартфордшир, Ингилистон, Британияи Кабир) — коргардони филм, филмноманавис ва продюсери бритониёӣ, ки аксаран дар жанри мазҳакаи ҷиноӣ кор мекунад. Филмҳои аввалини ӯ - "Lock, Stock and Two Smoking", "Snatch", "Revolver", "RocknRolla" - ба ҷаҳони ҷиноии Лондон бахшида шудаанд, ки дар рӯҳияи мазҳакаи сиёҳ намоиш дода шудаанд, ки Ричиро аксар вақт бо Квентин Тарантино муқоиса мекарданд. Дар солҳои 2010-ум, Ричӣ ба коргардонии бештари блокбастерҳои буҷавӣ шурӯъ кард, аз ҷумла Шерлок Ҳолмс, "The Man from U.N.C.L.E.", "King Arthur: Legend of the Sword", ва «Аладдин». Ӯ бо жанри ҷиноӣ дар "The Gentlemen" ва "Wrath of Man" баргашт.

## Зиндагинома
Гай Ричӣ 10 сентябри соли 1968 дар Ҳатфилд, Ҳартфордшир таваллуд шудааст. Вай дуюмин фарзанди Эмбер (насабаш Паркинсон) ва капитан Ҷон Вивиан Ричӣ (тав. 1928), собиқ афсари баҳрӣ аст, ки баъдтар мудири таблиғот шуд. Вақте ки Ричӣ 5-сола буд, волидонаш ҷудо шуданд. Ҳарду волидони Ричӣ дубора издивоҷ карданд.  Падари ӯ ҳаёти худро бо Ширин Ричӣ, баронесса Ричӣ аз Бромптон, модели собиқ ва сипас сиёсатмадори консервативӣ пайваст. Модари Ричӣ бо сэр Майкл Лейтон, баронети 11-уми Лотон Парк аз соли 1973 то 1980 издивоҷ кардааст. Гай Ричӣ бештари давраи ҷавонии худро дар амволи асри XVII, ки ба Лейтон тааллуқ дошт, гузарондааст. Ба ғайр аз хоҳараш, Ричӣ як бародари дигар (Кевин Байнтон) аз шавҳари модараш дорад, ки модараш ӯро дар солҳои наврасии Ричӣ ба дунё овардааст, вале барои фарзандхондӣ ба як оилаи дигар доданд. Маълум аст, ки дарахти оилавии Ричӣ ба шоҳи Англия Эдуард I рост меояд. Бобои падарии Гай Ричӣ майор Стюарт Ричӣ буд; соли 1940 дар ҷанги дуюми ҷаҳон дар Фаронса ҳалок шуд.  Бибӣ: Дорис Маргаретта Маклафлин (тав. 1896), духтари Вивиан Гай Маклафлин (тав. 1865) ва Эдит Мартино (тав. 1866), ки тавассути онҳо оилаи Ричӣ бо Кэтрин, маликаи Уэлс аҷдодони муштарак доранд.

Ричӣ дислексия дорад. Вай дар мактабҳои Windlesham House School ва Stanbridge Earls School таҳсил кардааст. Ӯ дар синни 15-солагӣ аз он хориҷ карда шуд. Ӯ шаҳодатномаи хатми худро баъдтар ҳамчун донишҷӯи хориҷӣ гирифт.

## Фаъолият
Дар як вақт, Ричӣ ҳамчун куриер кор мекард, аммо баъдан ба зудӣ дар коргардонии видеоҳои таблиғотӣ пешрафт кард. Ба гуфтаи ӯ, ҳатто дар айёми мактабхонӣ ӯ мехост коргардон шавад, ки дар курси режиссёрӣ таҳсил кардааст. Дар ҷустуҷӯи маблағ барои филми дебютии худ, Ричӣ ба Питер Мортон, ҳаммуассиси шабакаи Hard Rock Cafe муроҷиат кард. Вай, дар навбати худ, ба ҷиянаш Мэттю Вон дар бораи идеяи Ричӣ, ки он вақт дар Лос-Анҷелес дар соҳаи филмсозӣ таҳсил мекард, нақл кард. Маҳз ӯ ба таҳияи лоиҳа розӣ шуд. Соли 1995, Ричӣ нахустин филми кӯтоҳмуддати худро, ки 20-дақиқа буд "The Hard case	"-ро таҳия кард ва соли 1998 ба Труди Стайлер, ҳамсари Стинг нишон дод. Вай аз кори коргардони ҷавон мутаассир шуда, тасмим гирифт, ки сарпарасти филми Ричӣ шавад, ҳарчанд бо як шарт: Стинг нақши хурде мебозад.  Наворбардорӣ 8 моҳ давом кард ва дар ҳамон соли 1998 аввалин филми Гай Ричӣ бо номи "Lock, Stock and Two Smoking Barrels" дар Британияи Кабир ба намоиш даромад ва ба муваффақияти байналмилалӣ табдил ёфт.  Комедияи ҷиноии услубӣ дар Ист-Энди Лондон воқеъ шудааст ва сюжет филмҳои Квентин Тарантиноро ба хотир меорад. Дар ин муддат Ричӣ бо Мадонна шинос шуд, ки баъдтар бо ӯ издивоҷ кард; Саундтреки филм аз ҷониби лейбли Maverick Records сабт шудааст.

Филми дуюми бадеии Ричӣ бо номи «Snatch» соли 2000 ба навор баромад. Дар филм актёроне мисли Ҷейсон Стейтем, Стивен Грэм, Алан Форд, Брэд Питт, Бенисио дел Торо ва Виннӣ Ҷонс нақш бозидаанд.  Дар филм воқеаҳо аз нуқтаи назари қазрамонҳои гуногун тасвир карда шудаанд.

Соли 2009 триллери детективии Ричӣ "Шерлок Ҳолмс" ба намоиш баромад, ки дар он Роберт Даунии хурдӣ дар нақши Ҳолмс ва Ҷуд Лоу ҳамчун доктор Уотсон нақш бозиданд. Илова ба баррасиҳои мусбӣ, филм дар саросари ҷаҳон беш аз 520 миллион доллар даромад гирифт.  Давомномаи он «Шерлок Ҳолмс: Бозии сояҳо», ки соли 2011 ба навор гирифта шуд, боз ҳам зиёдтар аз 545 миллион доллар даромад гирифт.

Моҳи июни соли 2012 эълон шуда буд, ки Ричӣ мутобиқсозии романи Роберт Стивенсон «Ҷазираи хазинадор»-ро таҳия мекунад. 20 октябри ҳамон сол, Ричӣ трейлери бозии Call of Duty: Black Ops II-ро таҳия намуд.

Дар соли 2015, пас аз танаффуси тӯлонӣ, Гай Ричӣ ба мардум комедияи "The Man from U.N.C.L.E." - дар бораи ҳамкории маҷбурии агентҳои ИИМ Наполеон Соло (Ҳенрӣ Кавилл) ва КГБ Иля Курякин (Армӣ Ҳаммер) ва соли 2017 «Шамшери шоҳ Артур", ки коргардон Ричӣ дар асоси афсонаҳои шоҳ Артур таҳия кардааст ба намоиш гузошт. Худи ҳамон сол Ҷашнвораи *The Raindance Film Festival* Гай Ричиро бо ҷоизаи муаллифӣ қадрдонӣ карда, ӯро "як шахсияти фавқуллода" номид, ки бо "комедияҳои барҷастаи ҷиноӣ"-и худ "ҳаёти нав" дар саноати синамои Британияи Кабир ворид намудааст.

Дар соли 2019, «Аладдин»-и Гай Ричӣ аз намоиш баромад. Дар навсозии филми тасвирӣ бо ҳамин ном соли 1992 дар нақши ситораҳо Мино Масъуд, Наомӣ Скотт ва Уилл Смит мебошанд. Дар айни замон, «Аладдин» лоиҳаи (аз ҷиҳати молиявӣ) муваффақтарини коргардон аст.

13 феврали соли 2020 комедияи криминалии Ричӣ «Ҷанобон» ба намоиш баромад. Дар филм Чарлӣ Ҳаннэм, Ҳенрӣ Голдинг, Мишел Докерӣ, Колин Фаррел, Ҳю Грант ва Мэттю Макконаҳӣ нақш бозидаанд. Моҳи апрели соли 2021 нахустнамоиши филми навбатӣ, филми амалии «Ғазаби инсонӣ», ки дар он Ҷейсон Стейтем нақш дорад, баргузор шуд ва дар аввали соли 2022 нахустнамоиши триллери ҷосусии "Operation Fortune: Ruse de Guerre" баргузор шуд. Моҳи октябри соли 2021 маълум шуд, ки кор дар болои филми экшни «Паймони Гай Ричӣ» оғоз шудааст. Филм соли 2023 ба намоиш гузошта шуд, ки нақшҳои асосиро Ҷейк Ҷилленҳол ва Дор Салим бозидаанд.

Моҳи ноябри соли 2022 кор дар рӯи силсилафилми «Ҷанобон», спин-оффи филми ҳамон ном оғоз ёфт. Ричӣ лоиҳаро таҳия кард;  ғайр аз ин, ӯ ҳаммуаллифи қисми якум буд ва ду қисми дигарро таҳия намудааст.

Моҳи апрели соли 2024 филми "Ministry of Ungentlemanly Warfare" бар асоси китоби Дэмиен Люис ба ба навор гирифта шуд. Дар филм воқеаҳои соли 1939, вақте ки Уинстон Черчилл барои иҷрои супоришҳои махфӣ дар паси хатти душман як отряди махсуси сарбозонро таъсис медиҳад, нишон медиҳад. Соли 2025 филми "In the Grey" намоиш дода шуд. Ҳатто пеш аз нахустнамоиши он, Ричӣ ба кор дар филми "Fountain of Youth" ва силсилафилми телевизионии «Шерлоки ҷавон» оғоз кард. Рӯзи 13 май маълум шуд, ки Ричӣ филмноманавис ва коргардони филми «Зан ва саг», ки истеҳсоли он моҳи октябр оғоз мешавад, шуд.

## Ҳаёти шахсӣ
Ӯ бо овозхони амрикоӣ Мадонна издивоҷ карда буд. Пас аз 7 соли издивоҷ, Мадонна ва Гай Ричӣ тасмим гирифтанд, ки ҷудо шаванд.  Ин 15 октябри соли 2008 рӯй дод. 21 ноябри соли 2008 расман ҷудо шуданд. Аз издивоҷаш бо Мадонна коргардон як писар дорад, ки Рокко ном дорад, ки 11 августи соли 2000 таваллуд шудааст: “Ҳар қадаре ки ман бо Рокко вақт гузаронам, ҳамон қадар мехоҳам барои кӯдакон филм эҷод кунам”. Чанде пеш аз ҷудошавӣ Гай ва Мадонна кӯдаки яксоларо аз Малавӣ (Дэвид Банда) ба фарзандӣ гирифтанд.

Аз 30 июли соли 2015 Гай Ричӣ бо модел Ҷекӣ Эйнслӣ издивоҷ кардааст, ки бо ӯ 5 сол пеш аз арӯсӣ мулоқот кардааст. Ин ҳамсарон се фарзанд доранд: писар Рафаэл Ричӣ (тав. 5 сентябри 2011), духтар Ривка Ричӣ (тав. 29 ноябри 2012) ва писар Левӣ Ричӣ (тав. 8 июни 2014).

## Варзиш
Гай Ричӣ дар каратэ ва ҷуду камарбанди сиёҳ дорад. Вай мухлиси клуби футболи Челсӣ аст. 12 августи соли 2015 ӯ камарбанди сиёҳи дилхоҳи худро дар ҷиу-ҷитсуи бразилӣ аз худи Ҳензо Грэйсӣ гирифт.

## Филмнома
### Синамо

### Филми кӯтоҳмуддат

### Камео

### Телевизион

## Эзоҳ

Гурӯҳ:Шахсиятҳо аз рӯи алифбо
Гурӯҳ:Филмноманависони асри XXI
Гурӯҳ:Филмноманависони асри XX
Гурӯҳ:Филмноманависон аз рӯи алифбо
Гурӯҳ:Коргардонҳои синамо аз рӯи алифбо
Гурӯҳ:Афроди зинда
Гурӯҳ:Википедия:Мақолаҳои бо сарчашма аз Викидода
Гурӯҳ:Зодагони соли 1968
Гурӯҳ:Зодагони 10 сентябр
Гурӯҳ:Коргардонҳои Британияи Кабир
Гурӯҳ:Филмноманависони Британияи Кабир
Гурӯҳ:Коргардонҳои асри XX
Гурӯҳ:Коргардонҳои асри XXI
Гурӯҳ:Продюсерони Британияи Кабир